open-index/open-wikipedia-markdown huggingface dataset:
Carlos Baena

**Carlos Baena** (s. 7. joulukuuta 1974 Las Palmas, Kanariansaaret, Espanja) on espanjalainen animaattori. Hän oli Annie-palkinnon ehdokkaana vuonna 2007 elokuvasta *[[Autot]]*.

Baena syntyi Kanariansaarilla mutta vietti lapsuutensa Madridissa. Hän muutti 1994 Yhdysvaltoihin opiskelemaan taidetta, valmistui 1998 ja jäi Yhdysvaltoihin. Hän työskenteli muun muassa Will Vintonin studiolla, Wildbrainillä ja Light & Magicissa ennen kuin siirtyi kesällä 2002 Pixarille.

## Filmografia
* *[[Hubert's Brain]]*, 2001
* *[[Jurassic Park III]]*, 2001
* *[[Star Wars: Episodi II – Kloonien hyökkäys]]*, 2002
* *[[MIB II – miehet mustissa 2]]*, 2002
* *[[Exploring the Reef]]*, 2003
* *[[Nemoa etsimässä]]*, 2003
* *[[Boundin']]*, 2003
* *[[Ihmeperhe]]*, 2004
* *[[Autot]]*, 2006
* *Mater and the Ghostlight*, 2006
* *[[Rottatouille]]*, 2007

## Lähteet

## Aiheesta muualla
* Carlos Baenan kotisivut
* 
* Movies.nytimes.com
Abu Nidal

**Abu Nidal** (; toukokuu 1937–16. elokuuta 2002), oik. **Sabri Khalil al-Banna**, () oli palestiinalainen poliittinen johtaja, palkkasoturi ja Fatahin vallankumousneuvoston () perustaja. Fatahin vallankumousneuvosto tunnettiin myös Abu Nidal -järjestönä (ANO). Valtansa huipulla 1970- ja 1980-luvuilla Abu Nidalia eli ”taistelun isää”  pidettiin laajalti maailman vaarallisimpana terroristijohtajana.

ANO perustettiin vuonna 1974 sen jälkeen kun Abu Nidal ja Jasser Arafatin Palestiinan vapautusjärjestöön kuuluva Fatah-siipi olivat riitaantuneet. PLO erotti Abu Nidalin jäsenistöstään ja tuomitsi tämän poissaolevana kuolemaan. Abu Nidalin alettua toimia freelancerina uskotaan, että hän oli määrännyt 20 eri maassa iskuja, joissa kuoli tai haavoittui yli 900 ihmistä. 

Järjestön tunnetuimpiin iskuihin kuuluivat vuonna 1985 israelilaisen lentoyhtiö El Al -lipunmyyntitiskillä tapahtuneet iskut Rooman ja Wienin lentoasemilla, kun neljä aseistautunutta palestiinalaista terroristia alkoi tulittaa matkustajia lähes samanaikaisesti molemmissa maissa. Iskuissa kuoli 18 ihmistä ja 138 haavoittui. Abu Nidalin elämäkerran kirjoittaja Patrick Seale kirjoitti, että iskujen ”mielivaltaisesta raakuudesta oli helppoa tunnistaa ne tyypillisiksi Abu Nidal -iskuiksi”.

Abu Nidal kuoli saamiinsa 1–4 ampumahaavaan Bagdadissa elokuussa 2002. Palestiinalaiset lähteet uskoivat tappokäskyn tulleen Saddam Husseinilta sen jälkeen kun hänelle esitettiin todisteet Nidalin osuudesta Irakin hallinnon syrjäyttämissuunnitelmiin. Irakin sisäinen turvallisuuspalvelu oli luultavasti Nidalin murhan takana. Abu Nidal oli yksi maailman etsityimmistä miehistä. Hänen uskotaan olleen mukana järjestämässä satoja ihmisiä tappaneita iskuja pariinkymmeneen eri maahan., vaikka Irakin hallitus väitti Nidalin kuolleen oman käden kautta. *The Guardian* kirjoitti Nidalista tämän kuoleman paljastettuaan: ”Hän oli patriootti, josta tuli psykopaatti. Hän palveli vain itseään, vain omia kieroutuneita tarpeitaan, jotka ajoivat hänet kammottaviin rikoksiin. Hän oli palkkasoturien palkkasoturi.”
## Lähteet
* 
### Viitteet
Off the Wall

**Off the Wall** on yhdysvaltalaisen laulajan Michael Jacksonin viides studioalbumi, joka julkaistiin elokuussa 1979. Albumia pidetään usein Jacksonin soolouran alkuna.

Jackson oli levyttänyt ennen albumia yhteensä neljä levyä levy-yhtiö Motownille. Albumit tehtiin kuitenkin levy-yhtiön tiukassa alaisuudessa, eikä Jacksonilla ollut juurikaan vaikutusvaltaa niiden sisältöön. Kansainvälistä menestystä saavuttanut Off the Wall oli hänen ensimmäinen levy-yhtiö Epic Recordsille tekemänsä albumi. Jackson aloitti Off the Wallin myötä yhteistyön tuottaja Quincy Jonesin kanssa, joka toimi Jacksonin tuottajana vuoden 1987 albumille Bad asti.

Off the Wall sai kriitikoilta positiivisen vastaanoton. Sitä on myyty yli 20 miljoonaa kappaletta kansainvälisesti. Levyltä julkaistiin viisi singleä: ”Don’t Stop ’til You Get Enough” ja ”Rock with You” vuonna 1979 sekä ”Off the Wall”, ”She’s Out of My Life” ja ”Girlfriend” vuonna 1980.

## Kappaleet

## Sertifikaatit

## Arvostelut
* AllMusic: 
* Blender: 
* Q:  

## Lähteet

## Aiheesta muualla
* Off the Wall Discogsissa
Mikael Stierncreutz

**Jan Mikael Stierncreutz** (; 21. helmikuuta 1936 Helsinki &ndash; 22. elokuuta 1976) oli suomalainen kuvataiteilija. Hän oli mukana 1965 Helsingin Kulttuuritalolla järjestetyssä protestinäyttelyssä *"Reputettujen salonki"*, jossa kuusi Ateneumin Suomen Taideakatemian 3-vuotisnäyttelystä karsittua taiteilijaa esitteli uusia töitään. Stierncreutz sekä Leo Lindsten, Niilo Hyttinen, Igor Eriksson, Kari Jylhä ja Alpo Karjalainen kuuluivat kaikki nuoreen, amerikkalaisesta popista vaikutteita ottaneeseen taiteilijapolveen. Heidän teoksissaan esiintyivät niin sarjakuvasuurennokset, television välittämät kansainväliset uutisaiheet, arkipäivän kuvasto lehtileikkeineen kuin uutta naiskuvaa heijastaneet elementit.

Mikael Stierncreutz piti oman debyyttinäyttelynsä vuonna 1966 ja sai kiittävän vastaanoton niin kriitikoilta kuin yleisöltä. Hänen erottuvat värikompositionsa ja materiaalien käsittelynsä toivat kriitikoiden mieleen rinnastuksen vanhoihin mestareihin. Poptaiteen ja museomaalauksen harvinainen yhdistelmä teki hänestä kerralla uuden kuvataiteen eturivin edustajan. Ajan myötä hän kehitti yhä abstraktimman tyylin, jossa oli romanttisia piirteitä ja usein itämaisia ​​vaikutteita. Hänen maalauksiaan on nykyään useimmissa Suomen tärkeissä taidemuseoissa ja kokoelmissa.

Stierncreutzin vanhemmat olivat mainosgraafikko Helge Mether-Borgström ja Ulla o.s. Stierncreutz.
Hänen puolisonsa oli May-Britt o.s. Seitava, ja heidän lapsensa Zachris Alexander Stierncreutz eli Egotrippi-yhtyeen Knipi.

## Koulutus
Vapaa taidekoulu 1960–1961, Suomen Taideakatemian koulu 1961–1965. Det Kongelige Akademiet for de Skønne Kunster, Kööpenhamina 1964.

## Lähteet
* Mikael Stierncreutz Suomen kuvataiteilijat, Verkkomatrikkeli.
* Mistä on poptaide tehty? (Kiasma, Web Archive 2009) .
### Viitteet
Daniel Giraud Elliot

**Daniel Giraud Elliot** (7. maaliskuuta 1835 New York, Yhdysvallat – 22. joulukuuta 1915 New York, Yhdysvallat) oli yhdysvaltalainen eläintieteilijä.

## Elämäkerta
Elliotin vanhemmat olivat George T. ja Rebecca Giraud Elliot. Hänen isänsä suku oli Englannista ja äitinsä Ranskasta. 1858 Elliot avioitui Ann Eliza Hendersonin kanssa ja heille syntyi kaksi lasta.

Elliot matkusteli Euroopassa ja Lähi-idässä 1856–1857 ja opiskeli eläintiedettä. Hän keräsi yhden aikansa hienoimmista eläinkokoelmista, joka hankittiin 1869 Museum of Natural Historyn kokoelmiin.

Elliot oli yksi Amerikan luonnonhistoriallisen museon (American Museum of Natural History) ja Amerikan lintutieteellisen yhdistyksen (American Ornithologists' Union, AOU) perustajista. Hän toimi AOU:n puheenjohtajana 1890–1891. Hän oli Field Museumin Chicagon eläintieteen intendentti 1894–1906.

Elliot käytti varallisuuttaan julkaisemalla sarjan loistavilla värikuvilla varustettuja kirjoja linnuista ja muista eläimistä. Elliot laati itse tekstin ja pääosan maalauksista ja palkkasi taiteilijoita, sellaisia kuin Joseph Wolf ja Joseph Smit, jotka olivat työskennelleet jo John Gouldille, tekemään lisää maalauksia. Näitä kirjoja olivat *A Monograph of the Phasianidae (Family of the Pheasants)* (1870-72), *A Monograph of the Paradiseidae or Birds of Paradise* (1873), *A Monograph of the Felidae or Family of Cats* (1878) ja *Review of the Primates* (1913). Näiden kirjojen lisäksi hänen muiden tieteellisten julkaisujensa määrä oli suuri.

1896 hän organisoi ja johti retkikunnan Somaliaan keräämään näytteitä New Yorkin museolle. Huhtikuussa 1907 Elliot saapui Eurooppaan etsimään materiaalia tutkimukselleen kädellisistä. Hän kiersi museoita ja matkusti sitten Egyptiin ja Ceylonille sekä muualle Aasiaan. Hän palasi laivalla Japanista Yhdysvaltoihin 1909.

Ensimmäisenä amerikkalaisena hänet valittiin British Ornithologists' Unionin jäseneksi. Tämän lisäksi hän oli lukuisien tieteellisten seurojen jäsen. Columbian yliopisto vihki hänet kunniatohtoriksi 1906.

Yhdysvaltain kansallinen tiedeakatemia (The National Academy of Sciences) jakaa Daniel Giraud Elliot -mitalia eläintieteessä ja paleontologiassa kunnostautuneille ja julkaisseille tutkijoille. Palkinnon on lahjoittanut säätiö *Daniel Giraud Elliot Fund*, lahjana neiti Margaret Henderson Elliotilta.

Elliot kuvaili ja nimesi suuren määrän lintuja, muun muassa amurinpyyn suvun *Falcipennis*. Hänen kunniakseen on nimetty peruukkifasaani (*Syrmaticus ellioti*), pikkukolibri (*Atthis ellioti*), kafiaunparatiisikalastaja (*Tanysiptera ellioti*), pikiotsatikkanen (*Dendropicos elliotii*), viherpitta (*Pitta elliotii*) ja keltasiipitimali (*Garrulax elliotii*).

## Lähteet

## Aiheesta muualla

* Muistokirjoitus, The Auk
Herman Badillo

**Herman Badillo** (21. elokuuta 1929 Caguas, Puerto Rico – 3. joulukuuta 2014 Manhattan, New York) oli yhdysvaltalainen poliitikko. Hän syntyi Puerto Ricossa, mutta muutti vuonna 1941 tätinsä kanssa New Yorkiin. Badillon vanhemmat kuolivat 1930-luvulla tuberkuloosiin.

Badillo istui Yhdysvaltain edustajainhuoneessa vuosina 1971–1977. Hän edusti tuohon aikaan demokraattista puoluetta, mutta siirtyi sittemmin republikaaneihin.

Badillo oli koulutukseltaan lakimies. Hän pyrki useasti New Yorkin pormestariksi. Hän oli 77-vuotias ensimmäisen kirjansa, *One Nation, One Standard: An Ex-Liberal on How Hispanics Can Succeed Just Like Other Immigrant Groups* -teoksen ilmestyessä joulukuussa 2006. 

## Lähteet
Slither

**Slither** on vuonna 2006 valmistunut kauhukomedia, jonka on ohjannut ja käsikirjoittanut James Gunn. Elokuva on Gunnin esikoisohjaus. Se sai kriitikoilta suopean vastaanoton, mutta osoittautui taloudellisesti flopiksi. Elokuva tuotti teatterilevityksessä maailmanlaajuisesti vain 12,8 miljoonaa dollaria, vähemmän kuin 15 miljoonan dollarin tuotantobudjettinsa.

*Slitheriä* on syytetty jäljitelmäksi Fred Dekkerin vuoden 1986 elokuvasta *[[Lötköjen yö]]* (*Night of the Creeps*), joka sisältää samanlaisia juonielementtejä ja huumoria, mutta Gunnin mukaan hän näki Dekkerin elokuvan vasta tehtyään *Slitherin*. Gunn on maininnut elokuvansa merkittävimmäksi esikuvaksi David Cronenbergin *[[Kylmät väreet]]* (*Shivers*, 1975).

## Juoni
Grant Grant (Michael Rooker) saa tartunnan meteoriitin mukana tulevasta olennosta. Pian lemmikkejä alkaa kadota Wheelsyn kaupungissa. Kun Grant pikkuhiljaa muuttuu epämääräiseksi olennoksi, hänen vaimonsa Starla (Elizabeth Banks) huomaa muutoksen hänen käyttäytymisessään ja ruumiinrakenteessaan. Katoamistapaukset näyttävät liittyvän Grantiin, joka on aiheuttanut kaupungissa parasiittitaudin, joka muuttaa ihmiset zombeiksi. Sheriffi Bill Pardyn (Nathan Fillion) johdolla pieni joukko selviytyjiä yrittää estää parasiitteja leviämästä.

## Rooleissa

## Lähteet
James Hadley Billington

**James Hadley Billington** (1. kesäkuuta 1929 – 20. marraskuuta 2018) oli yhdysvaltalainen historioitsija, joka toimi Kongressin kirjaston 13. kirjastonhoitajana vuosina 1987–2015.

Billington syntyi Pennsylvanian osavaltiossa ja valmistui vuonna 1950 Princetonin yliopistosta. Hän sai tohtorinarvonsa Oxfordin Balliol Collegesta, johon oli saanut Rhodes-stipendin.

Billington opetti vuosina 1957–1962 historiaa Harvardin yliopistossa ja oli vuosina 1964–1974 Princetonin yliopiston historian professorina. 

Billington kuului muun muassa Venäjän tiedeakatemiaan ja Ranskan Ordre des Arts et des Lettresiin. Hän julkaisi lukuisia kirjoja ja tuli tunnetuksi varsinkin Venäjän historiaa koskevasta tutkimustyöstään.

## Lähteet

## Aiheesta muualla
Biopolymeeri

**Biopolymeerit** ovat eloperäisiä eli orgaanisia polymeereja.  
Tärkkelys, selluloosa, proteiinit, peptidit, DNA ja RNA ovat kaikki esimerkkejä biopolymeereista, jotka koostuvat monomeereista eli sokerista, aminohapoista ja nukleotideista. 

## Biopolymeerit ja polymeerit
Toisin kuin tavalliset polymeerit biopolymeerit koostuvat monenlaisista monomeereistä ja muodostavat erilaisia, usein hyvin mutkikkaita rakenteita. Monomeerien (esimerkiksi proteiinissa aminohappojen) järjestys määrää biopolymeerin *primaarirakenteen*. Biopolymeerin muoto (α-kierteet ja β-laskokset) määrää biopolymeerin *sekundäärirakenteen*. *Tertiäärirakenteella* viitataan koko molekyylin avaruudelliseen rakenteeseen. Jokaisella rakenteenosalla on oma merkityksensä biopolymeerin toimintaan.
Suurin ero biololymeerien ja keinotekoisten polymeerien välillä on biopolymeerien useimmiten paljon yksinkertaisempi rakenne.

## Biopolymeerit luontoystävällisenä materiaalina
Joitakin biopolymeereja, kuten maissin sisältämä proteiini ja polyhydroksibutyraatti (*PHB*) voidaan käyttää monen keinotekoisen polymeerin tilalla. Biopolymeerit ovat tavallisia polymeereja luontoystävällisempiä, sillä ne hajoavat luonnossa huomattavasti nopeammin (90 % 6 kuukaudessa) kuin tavalliset öljyperäiset polymeerit ja hajotessa ne vapauttavat yhtä paljon hiilidioksidia kuin mitä kasvit – joista biopolymeerit tuotetaan – sitovat.
Biopolymeereja voidaan valmistaa muun muassa sokerijuurikkaasta, perunasta ja vehnästä. Biopolymeerien valmistukseen voidaan käyttää myös monimuotoiseen metanotrofien ryhmään kuuluvia gramnegatiivisia bakteereja, jotka hapettavat metaania ja tuottavat poly-β-hydroksibutyraattia metaanista, kun niiden kasvualustasta puuttuu jokin ravinne.

## Katso myös
* DNA
* Polymeerikemia

## Aiheesta muualla

*Essi Halonen: Biopolymeerien valmistus ja käyttö muoveissa, Pro gradu –tutkielma, Kemian koulutusohjelma, Huhtikuu 2015 (pdf)
*Biopolymer.net
Pierre Brice

**Pierre Brice** (6. helmikuuta 1929 – 6. kesäkuuta 2015) oli ranskalainen näyttelijä. Hänet tunnetaan varsinkin kuvitteellisen apassipäällikkö Winnetoun roolistaan saksalaisissa Karl May -elokuvissa. 

Brice syntyi Brestissä ja levytti näyttelijänuransa ohessa populaarimusiikkia.

## Lähteet

## Aiheesta muualla
*
Rajoittuma

Matematiikassa funktion f : X \rightarrow Y **rajoittuma** osajoukkoon A \subset X on funktio g : A \rightarrow Y,

g(x) = f(x) \mbox{ kaikilla } x \in A.

Funktiolle g käytetään yleensä merkintää f|A.

## Lähteet
Martin Böttcher

**Martin Hermann Böttcher** (17. kesäkuuta 1927 – 19. huhtikuuta 2019) oli saksalainen säveltäjä. Hän syntyi Berliinissä, aloitti varhain pianonsoiton ja saavutti 1950-luvulta alkaen menestystä elokuvamusiikillaan. Hän sai Luftwaffen sotilaskoulutusta, mutta säästyi taisteluilta.

1960-luvulla Böttcher sävelsi musiikin kymmeneen Karl Mayn kirjallisuuteen pohjautuvaan saksalaiseen lännenelokuvaan. Hänelle myönnettiin *Bundesverdienstkreuz* 25. tammikuuta 2004.

## Lähteet

## Aiheesta muualla
*  
* Homepage
Don Gutteridge

**Donald Joe ”Don” Gutteridge** (19. kesäkuuta 1912 – 7. syyskuuta 2008) oli yhdysvaltalainen baseballpelaaja ja -valmentaja. Hän syntyi pienessä Pittsburgin kaupungissa Kansasissa, jossa hänen syntymäpäiväänsä on juhlistettu vuodesta 2006 lähtien vuosittain ”Don Gutteridgen päivänä”.

Gutteridge pelasi Major League Baseball -tasolla aikavälillä 7. syyskuuta 1936 – 9. toukokuuta 1948. Hän oli kakkos- ja kolmospesämiehenä St. Louis Cardinalsissa, St. Louis Brownsissa, Boston Red Soxissa ja Pittsburgh Piratesissa. 

Gutteridge toimi pitkään valmentajana Chicago White Soxissa, jonka joukkueenjohtajaksi hän lopulta (1969–1970) eteni. Hän oli kuollessaan 96-vuotias.

## Lähteet
Tšekkoslovakian miehitys

**Tšekkoslovakian miehitys** voi tarkoittaa seuraavia:

* Tšekkoslovakian miehitys (1939), Natsi-Saksan maaliskuussa 1939 suorittama Tšekkoslovakian miehitys
* Tšekkoslovakian miehitys (1945), Neuvostoliiton toukokuussa 1945 suorittama Tšekkoslovakian miehitys
* Tšekkoslovakian miehitys 1968, Varsovan liiton maiden elokuussa 1968 suorittama Tšekkoslovakian miehitys
Litteäselkäkilpikonna

**Litteäselkäkilpikonna** (*Natator depressus*) on Australian vesillä elävä merikilpikonnalaji. Merikilpikonnaksi se on keskikokoinen. Sen erikoispiirre on litteä kilpi. Litteäselkäkilpikonna on *Natator*-suvun ainoa laji.

## Koko ja ulkonäkö

Litteäselkäkilpikonna on saanut nimensä litteästä kilvestä, joka on väritykseltään oliivinvihreä. Kilpi on sileä ja ohut, mistä johtuen se vahingoittuu helposti. Sen päällä on keratiinikerros, joka suojaa kilpeä ja räpylöitä, mutta ne ovat siitä huolimatta hyvin herkät. Selkäkilven reunat ovat ylöspäin kääntyneet. Kilpi on muodoltaan soikea ja sen alapuoli on vaaleankeltainen. Kilven pituus on 102–125 senttimetriä ja koko kilpikonnan paino on noin 70 kilogrammaa. Naaraat ovat koiraita kookkaampia, mutta koiraiden häntä on pidempi. Pää on pyöreä ja on yleensä kilven tapaan oliivinvihreä.

## Levinneisyys ja elinympäristö
Litteäselkäkilpikonnan levinneisyysalue on paljon suppeampi kuin muilla merikilpikonnilla. Sitä tavataan vain Australian pohjoisosien ja sen lähiympäristön trooppisista vesistä. Niitä liikkuu myös Uuden-Guinean vesillä. Litteäselkäkilpikonnan elinympäristöä ovat sameat ja matalat rannikkovedet, joissa on pehmeä pohja. Niitä elää myös lahdissa lähellä rannikkoa. Litteäselkäkilpikonnat karttavat koralliriuttoja heikon ruumiinrakenteensa vuoksi.

## Elintavat
Litteäselkäkilpikonnan elintavat ovat vielä osittain hämärän peitossa. Niiden tiedetään nukkuvan kivien suojissa veden alla, jossa ne voivat olla jopa tunteja ennen kuin niiden tarvitsee käydä pinnalla haukkaamassa happea. Jos kilpikonnat ovat stressaantuneita tai hereillä, ne eivät voi pidättää hengitystä yhtä pitkään kuin muulloin. Litteän kilpensä ja melamaisten eviensä ansiosta litteäselkäkilpikonnat voivat uida jopa 24 kilometrin tuntivauhtia. Litteäselkäkilpikonnien kommunikoinnista ei tiedetä juuri mitään. Ne ovat muiden kilpikonnien tapaan pitkäikäisiä ja voivat elää jopa satavuotiaiksi. Litteäselkäkilpikonnan ravintoa ovat merimakkarat, nilviäiset, meduusat, kalmarit ja katkaravut. Ne syövät kasviravintoa harvoin tai eivät ollenkaan. Kilpikonnat itse ovat suurten haiden, miekkavalaiden ja suistokrokotiilien ravintoa.

### Lisääntyminen
Naaraat nousevat munimaan Australian rannoille useimmiten marras-joulukuussa, mutta satunnaisesti ympäri vuoden eri lisääntymisrannoilla. Ne käyvät munimassa useita kertoja lisääntymiskauden aikana. Munia on kerralla noin 50. Munat hautuvat 47–58 päivää, minkä jälkeen poikaset kaivautuvat hiekasta ja kiiruhtavat veteen turvaan maapedoilta. Vastakuoriutuneilla poikasilla on oliivinvihreä kilpi, mutta suomut ovat mustat. Kilven pituus on vain noin 6 senttiä ja paino 43 grammaa. Lisääntymiskykyisiksi ne tulevat arviolta 10-vuotiaina. Litteäselkäkilpikonnien, kuten muidenkin merikilpikonnien, varhaisvuosien elinvaiheet tunnetaan huonosti.

## Lähteet
Battaglia

**Battaglia** oli alun perin puhtaasti torniolainen yhtye, joka kulki nimellä *Battaglia Nobility* ja voitti Popyhtyeiden SM-kisat vuonna 1971. Kokoonpanoon kuuluivat Jake Voutilainen, Raimo Ahokas, Esa Joensuu, Hannu Turunen ja Reijo Heikkala (SM-keikalla Olavi "Olli" Tikkala). Paria vuotta myöhemmin mukaan tulivat kemiläinen Pekka Saari ja haaparantalaiset Roland Berg ja Sture Holmberg. Nimi lyheni ja helmikuussa 1974 Helsingin Finnvoxin studiolla äänitettiin Battaglian ensimmäinen single "Kuminen nainen"/"Itikoita pakoon" RCA:lle. Juhannuksen jälkeen lähdettiin tekemään myös albumia *Rokkisavotta*, jonka ilmestymistä juhlittiin syksyllä loppuunmyydyllä yhteiskiertueella Hullujussin ja Expressin kanssa.

## Kokoonpano
* Jake Voutilainen – kitara ja laulu. Myös sävellykset ja sanat ovat enimmäkseen Voutilaisen käsialaa.
* Hannu Turunen – kitara ja laulu
* Raimo Ahokas – basso
* Reijo Heikkala – rummut
* Esa Joensuu – koskettimet
* Battaglia-nimen alla myös soittaneet: Pekka Saari, Roland "Rocca" Berg, Sture Holmberg, Mika Kulmala, Jorma Heikkinen, Matti Adolfsen, Antero Pöntisenaho, Jarmo Portaankorva, Sebastian Jeker, Mika Kaijanen, Åke Nilsson, Matti "Masa" Saari, Markus Haapala (Knutsson), Kyösti Viitala, Raimo Vertanen, Pasi Pirinen, Stig Wallin, Pekka Somero, Jukka Vuokila, Kari Risto, Janne Morin, Jan-Olov Lundberg, Harry Barsk, Henrik Thall, Juhani Heikkilä, Mats Kyrö, Martti Pessa,Ilkka "Ila" Loueranta, Timo Tiitinen, Mikko Nikula, Janne Kankkunen, Kari Hautalampi, Jussi Pitkäkari ja Jouko Kakko.

## Julkaisut
  
*Kuminen nainen/ Itikoita pakoon (RCA-single 1974)
*Rokkisavotta (RCA-LP 1974)
*Onnenpäivät (Happy Days)/ Sen tuut huomaamaan (Satsanga-single 1978)
*Soul of Lapland (promosingle 500kpl. Levytys 1995)
*Rocca & Battaglia Band: Red Shoes ( RB-maksisingle 1996)
*Battaglia (Edel records-CD 2001)
*Itikoita pakoon/ Nyt tanssitaan (Edel records-single 2002)
*Anna valosi loistaa (Edel records-promosingle 2002)
*Mä sulle tuulen teen/ Se on siinä (Edel records 2002)
*Rocca & BB: Soul of Lapland (Väylän Pyörre records-CD 2006, studiolive vuodelta 1994)
## Lähteet
*Battaglian Rokkisavotta-LP Spotifyissa: https://play.spotify.com/album/3kFFy3yCxzUfxAlEIVi07O
*Battaglia Iltatähdessä 1975 http://www.vaylanpyorre.com/elava-arkisto-yllattaa-battaglia-livena-iltatahdessa-1975-katso/

## Aiheesta muualla
*
The Lansdowne Tapes

**The Lansdowne Tapes** on Uriah Heepin vuonna 1993 julkaistu harvinaista materiaalia sisältävä kokoelma-albumi. Vuonna 2002 se julkaistiin uudelleen tupla-albumin muodossa.

## Kappaleet
### Alkuperäinen versio
# 
# 
# 
# 
# 
# 
# 
# 
# 
# 
# 
# 
# 
# 
# 

### 2CD Expanded Edition (2002)
**CD 1**
# 
# 
# 
# 
# 
# 
# 
# 
# 
# 
# 
# 
# 
# 
# 

**CD 2**
***Kappaleet 1-8 esitetty ''Spice''-nimellä.**
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Hornborg

**Hornborg** on suomalainen sivistys- ja pappissuku, jonka jäsenet ovat olleet merkittävissä asemissa muun muassa Suomen suuriruhtinaskunnan säätyvaltiopäivillä, sen porvaris- ja pappissäädyn edustajina. Suomalaisen sukuhaaran kantaisä Bogislaus Hornborg muutti Turkuun Pommerista 1600-luvun lopulla. Sukunimi viittaa ala-saksilaiseen Horneburgin kaupungin alasaksin kieliseen nimeen. Jotkut suvun jäsenet ovat suomentaneet nimensä muotoon Sarvilinna.

Suvun jäsenet ovat erityisesti vaikuttaveet Itä-Suomessa, Viipurissa, muualla Vanhassa Suomessa ja Inkerinmaalla. Useimmista Suomen ja jopa Viipurin ylioppilaista poiketen viipurilaisen sukuhaaran useat jäsenet ovat opiskelleet Tarton yliopistossa.

## Suvun jäseniä
* Alarik Hornborg (k. 1936), Porin kaupunginlääkäri, rakennutti Huvila Sarvilinnan Kustavin Lypyrtiin
* Anders Johan Hornborg (1821–1883), Porvoon piispa, pappissäädyn puhemies vuoden 1882 valtiopäivillä
* Anders Mauritz Hornborg (1851–1933), senaattori ja valtioneuvos, Moritz Hornborgin poika
* Eirik Hornborg (1879–1965), kansanedustaja, toimittaja, yksi *[[Kolmenkymmenenkolmen kirjelmä]]n* allekirjoittajista
* Harald Hornborg (1890–1976), *Pfadfinder*-jääkärikapteni ja kirjailija, (Eirikin veli)
* Herman Emanuel Hornborg (1774–1843), suomalainen runoilija
*Ingjald Hornborg (1904–1981), vuorineuvos, Sinebrychoffin toimitusjohtaja
* Johan Kristian Hornborg (1812–1877), juristi, Haminan pormestari ja Tammikuun valiokunnan jäsen
* Karl Henrik Hornborg (1853–1921), lyseon lehtori, valtiopäivämies ja kirjailija
* Lars Hornborg (1890–1961), asianajaja, urheilujohtaja
* Michael Hornborg (s. 1966), MTK:n puheenjohtaja vuosina 2006–2009
* Moritz Hornborg (1813–1865), opettaja, runoilija ja sanomalehtimies
* Nikolai Konstantin Hornborg (1825–1902), senaattori ja hovioikeudenneuvos
* Nuutti Vuoritsalo (alkujaan Hornborg, 1872–1913), opettaja ja kirjailija
* Signe Hornborg (1862–1916), Suomen ensimmäinen naispuolinen arkkitehti, Anders Johanin tytär?
* Torsten Hornborg (1883–1957), kirjailija
* Ulla Hornborg (1910–2000), nuortenkirjailija ja kääntäjä, Torsten Hornborgin tytär

## Katso myös
*Procopé & Hornborg, vuonna 1918 perustettu asianajotoimisto

## Lähteet
Alfonso IV (Portugali)

**Afonso IV Urhea** (); (8. helmikuuta 1291 Lissabon – 26. toukokuuta 1357 Lissabon, Portugalin kuningaskunta) oli Portugalin ja Algarven kuningas vuosina 1325–1357.

## Suku
Afonso IV oli kuningas Dinis I Rakentajan ja kuningatar, Aragonian prinsessa Isabel de Aragonin poika. Isän kerrotaan kuitenkin suosineen avioliiton ulkopuolelta syntynyttä Afonson velipuolta Afonso Sanchesia. Afonson sisar Constanza avioitui Kastilian kuningas Ferdinand IV:n kanssa. 

## Avioliitto ja jälkeläiset
Afonso IV:n avioitui 12. syyskuuta 1309 Kastilian prinsessa Beatriz de Castillon (1293–1359) kanssa, joka oli Kastilian kuningas Sancho IV:n ja María de Molinan tytär. Afonso rikkoi aikaisempien kuninkaiden perinteen eikä hänellä ollut avioliiton ulkopuolisia lapsia.

Heille syntyi seitsemän lasta, joista kolme eli aikuiseksi:

* María de Portugal (1313 – 18. tammikuuta 1357), avioitui 1328 Kastilian kuningas Alfonso XI:n kanssa, heidän poikansa oli tuleva Kastilian kuningas Pietari I Julma. Aviomiehen pitkäaikainen ja runsaasti lapsia sisältänyt suhde rakastajatar Leonór de Guzmániin aiheutti että "se oli valitettava liitto alusta alkaen, mikä vaikutti molempien valtakuntien suhteiden heikentymiseen". Leskikuningatar María murhautti Leonórin vuonna 1351.
* Afonso (1315–1317), kuoli 2-vuotiaana
* Dinis (12. helmikuuta 1317 – huhtikuu 1317), kuoli muutama kuukausi syntymänsä jälkeen
* Pedro, Pietari I (8. huhtikuuta 1320 – 18. tammikuuta 1367), seurasi isäänsä hallitsijana. Kun puoliso Constanza kuoli vuonna 1345, isoäiti Beatriz hoiti heidän lastensa Marían ja Fernandon koulutuksen, joka aikanaan hallitsi kuningas Ferdinand I:nä.
* Isabel (21. joulukuuta 1324 – 11. heinäkuuta 1326), kuoli alle 2-vuotiaana
* João (23. syyskuuta 1326 – 21. kesäkuuta 1327), kuoli alle vuoden ikäisenä
* Leonór de Portugal (1328–1348), avioitui Aragonian kuningas Pietari IV:n kanssa marraskuussa 1347 ja kuoli ruttoon vuosi avioliiton solmimisen jälkeen.

Afonso pyrki luomaan tiiviit suhteen Kastiliaan naittamalla lapsiaan kastilialaisille ylimyksille ja valtakunnan kuningashuoneeseen. Avioliitot eivät olleet onnellisia ja johtivat sotiin ja vihanpitoon. Hänen kolmanneksi vanhin, aikuiseksi elänyt poikansa Pietari I seurasi häntä valtaistuimelle.

## Kuningas
Kun muslimit rantautuivat Pyreneitten niemimaalle vuonna 1340, Afonso liittoutui Kastilian ja Aragonian kanssa puolustaakseen kristittyjen valtaa. Hän lähetti laivaston Cádiziin ja johti itse maavoimien voitokasta hyökkäystä. Muslimiarmeija lyötiin 30. lokakuuta 1340  Saladon taistelussa.

Afonso muistetaan soturikuninkaana ja urheana kenraalina, joka kehitti etenkin Portugalin laivastoa. Hän tuki muullakin tavoin merenkulkua, laajensi kauppalaivastoa ja rahoitti tutkimusretket, joilla löydettiin Kanariansaaret.

## Lähteet
Peqin

**Peqin** () on kaupunki Albaniassa, Elbasanin maakunnassa. Kaupungin asukasluku oli vuoden 2011 väestönlaskennan mukaan 26&nbsp;136. Peqinin antiikinaikainen latinankielinen nimi oli *Clodiana* (nyk. Mafmutaga). Nykyinen nimi tulee ottomaanien sanasta *Bekleyin*, mikä merkitsee vieraanvaraisuuden paikkaa. Nykyäänkin kaupungissa on ottomaanien linna ja joitain alkuperäisiä osia Abdurrahman Pashan moskeijasta. Peqinistä on jalkapallojoukkue KS Shkumbini Peqin, joka pelaa Kategoria superioressa, Albanian superliigassa.

## Lähteet

## Aiheesta muualla
Wienin piiritys

**Wienin piiritys** vuonna 1529 oli Osmanien valtakunnan sulttaanin Suleiman Suuren epäonnistunut yritys vallata Itävallan pääkaupunki Wien. Taistelu katkaisi ottomaanien menestyskulun ja lopetti heidän laajentumisensa Keski-Eurooppaan, tosin piiritystä seurasi yli 150 vuotta vihollisuuksia ja uusi Wienin taistelu 1683.

Osmanit kaivoivat kaupungin ympärille taisteluhautoja, joissa he asuivat. Osmanien tarkoituksena oli kaivaa kaupungin muurin alle kolme tunnelia, täyttää ne ruudilla ja räjäyttää, mutta vain yksi onnistuttiin räjäyttämään. Itävaltalaiset löivät muuriin syntyneestä aukosta sisään virranneet osmanisotilaat.

## Lähteet
John Conduitt

**John Conduitt** (8. maaliskuuta 1688 – 23. toukokuuta 1737 Paddington, Lontoo, Britannia) oli englantilainen poliitikko ja taloustieteilijä. 

Conduitt  opiskeli Cambridgen yliopiston Trinity Collegessa, mutta ei suorittanut tutkintoa. Hän toimi brittiläisen kenraalin sihteerinä Espanjan perimyssodassa. Sieltä hänet komennettiin Gibraltarille. Vuonna 1717 Conduitt esitteli  Royal Societylle artikkelin Carteiasta,  löytämästään antiikin roomalaisesta kaupungista.

Conduitt avioitui Catherine Bartonin kanssa, jonka setä oli Isaac Newton. Conduit oli Newtonin harras ihailija, ja hän teki paljon muistiinpanoja Newtonin myöhäisistä vuosista ja luetteloi ja järjesti tämän asiapapereita.  Conduitt seurasi Newtonia  Royal Mintin johtajana vuonna 1727, mutta hän oli käytännössä hoitanut tehtäviä jo vuodesta 1722.   Condruittin ainut tytär avioitui Portsmouthin ensimmäisen jaarlin vanhimman pojan kanssa, jolloin heidän pojastaansa tuli Portsmouthin toinen jaarli. Hänen kauttaan Newtonin jälkeenjääneet paperit periytyivät Portsmouthin suvulle, joka lahjoittin ne myöhemmin Cambridgen yliopiston kirjastolle.

Conduittista tuli whig-puoluen kansanedustaja Whitchurchin vaalipiiristä vuonna 1721. 

Conduitin mustavalkoinen muistomerkki on Westminster Abbeyssä lähellä Newtonin hautaa.

## Lähteet

## Aiheesta muualla
*[Henkilötiedot](http://royalsociety.org/DServe/dserve.exe?dsqIni=Dserve.ini&dsqApp=Archive&dsqCmd=Show.tcl&dsqDb=Persons&dsqPos=0&dsqSearch=(((text)=%27John%27)AND((text)=%27Conduitt%27))) Royal Societyn sivuilla
Kuuma koira

**Kuuma koira** on Nokialta lähtöisin oleva grilliruoka, joka koostuu sokerimunkista ja höyrymakkarasta. Sen valmistusaineet poikkeavat siis melko paljon hot dog -nakkisämpylästä huolimatta nimien samankaltaisuudesta. Yleisiin mausteisiin kuuluvat ketsuppi ja sinappi. Nokialla järjestetään vuosittain Kansainvälinen Kuuma koira -päivä.

## Historia
Nokialainen Teuto-Grillin omistaja Teodor Leppänen (1902–1978) yhdisti kuusikymmenluvulla omenahillomunkin ja makkaran maustettuna sinapilla tarjottavaksi grilleillään. Nykyisessä versiossa omenahilloa ei yleensä enää ole.

## Syöntiennätys
Vuonna 2009 MTV3:n *[[Ennätystehdas]]*-ohjelmassa nokialainen Mikko Salonen söi suorassa lähetyksessä 4,5 koiraa 5 minuutissa tehden virallisen Suomen ennätyksen.

## Lähteet
Euros

**Euros** () oli kreikkalaisessa mytologiassa itätuulen henkilöitymä ja jumaluus, yksi kahdeksasta anemoksesta. Hänen vastineensa roomalaisessa mytologiassa oli *Vulturnus*.

Euroksen vanhemmiksi nimetään Astraios ja Eos kuten muillekin kolmelle pääilmansuuntien tuulten jumaluudelle, mutta näistä poiketen häntä ei liitetty mihinkään antiikin kreikkalaisten vuodenajoista. Nämä kolme hänen veljeään olivat Boreas, Zefyros ja Notos.

## Lähteet
Nellie Fox

**Jacob Nelson ”Nellie” Fox** (25. joulukuuta 1927 – 1. joulukuuta 1975) oli yhdysvaltalainen baseballpelaaja. Hän pelasi MLB-tasolla vuosina 1947–1965 tärkeimpänä joukkueenaan Chicago White Sox.

Fox aloitti ammattilaisuransa Philadelphia Athleticsissa ja päätti sen Houston Astrosissa. Hänet valittiin Baseball Hall of Fameen vuonna 1997, kolmattakymmentä vuotta kuoleman jälkeen.

Fox oli toinen pesämies. Foxilla todettiin lymfooma kesällä 1975, ja hän kuoli Marylandin Baltimoressa joulukuussa 1975.

## Lähteet
Unsubstantial Blues

**Unsubstantial Blues** oli Unkarin edustuskappale Eurovision laulukilpailussa vuonna 2007. Kappaleen esitti Magdi Rúzsa. Sen loppusijoitus finaalissa oli yhdeksäs 128 pisteellä.

Rúzsa sanoitti kappaleen itse. Sen idea syntyi, kun hänen entinen poikaystävänsä huijasi häntä. Se sai Magdin niin surulliseksi, että kappaleen sanat ja melodia vain putkahtivat hänen mieleensä. Hän mieltyi siihen niin kovasti, että hän lauloi sen Megasztár-kykyjenetsintäkilpailun esifinaalissa ilman taustamusiikka. Tuomariston jäsen sanoi kilpailun jälkeen, että "hän ei tarvitse instrumentteja, sillä hän on itse sellainen".

## Lähteet
Ogre (Latvia)

**Ogre** () on Väinäjoen pohjoisrannalla, 36 kilometriä Riian itäpuolella sijaitseva kaupunki Latviassa. Kaupungin asukasluku oli vuoden 2012 alussa 26&nbsp;549 ja se on Ogren 38&nbsp;354 asukkaan kunnan (Ogres novads) pääkaupunki.

Kaupungin pinta-ala on 13,58 km².

Kaupunki sijaitsee Väinäjoen ja sen pohjoisen Ogre-sivuhaaran risteyskohdassa. Ensimmäinen merkintä kaupungista on vuodelta 1206, jolloin kaupunkia kutsuttiin saksankielisellä nimellä *Oger*. Kaupunginoikeudet se sai 1928.

Ogren kautta kulkee Riiasta itään vievä rautatie; kaupungissa on rautatieasema. Valtatie A6 (eli eurooppatie ) kulkee Väinäjoen vartta sivuten kantakaupungin eteläpuolitse.

Kaupungin itäosissa on dendrologinen puisto ("Lazdukalns"). Kaupungissa on kulttuuri- ja taidekeskus sekä musiikkikoulu. Kuten monissa Latvian kaupungeissa, myös Ogressa on kaksi hallinnollista kieltä latvia ja venäjä. Kaupungissa toimii kolme latviankielistä koulua ja yksi venäjänkielinen koulu.

## Lähteet

## Aiheesta muualla
*Tietoa kaupungista   (latvijascentrs.lv)
Skizoo

**Skizoo** oli espanjalainen alternative metalia ja hard rockia soittanut yhtye.

## Historia
Espanjalainen yhtye Sôber erosi kahdeksi yhtyeeksi, Saviaksi ja Skizooksi vuonna 2005. Sôberin kitaristit Antonio Bernardini ja Jorge Escobedo perustivat Skizoon. Mukaan he ottivat Daniel Pérezin (Saratoga ja Stravaganzza) rumpaliksi, Daniel Criadon (XXL) basistiksi ja Mortin (Bushido ja Fantástico Hombre Bala) laulajaksi. Heidän ensimmäinen, yhtyeen nimeä kantava albuminsa julkaistiin toukokuussa 2005. Pian tämän jälkeen Criado jättäytyi yhtyeestä, ja hänen tilalleen tuli Edu Fernandez, jonka tehtäväksi tuli myös taustalaulu live-esiintymisissä.

Yhtye keikkaili ympäri Espanjaa, ja julkaisi toisen albuminsa, *[[Incerteza]]n*, 19. helmikuuta 2007. Yhtye lopetti toimintansa vuonna 2009 tai 2010.

## Jäsenet
### Nykyiset
* Morti – Laulu
* Jorge Escobedo – Kitara
* Antonio Bernardini – Kitara
* Dani Pérez – Rummut
* Edu Fernandez – Basso ja taustalaulu (2005–)

### Entiset
* Daniel Criado – Basso (2005)

## Diskografia
### Albumit
* *[[Skizoo (albumi)|Skizoo]]* (2005)
* *Skizoo* (2006) (uusintapainos)
* *[[Incerteza]]* (2007)
* *[[La Cara Oculta]]* (2008)

## Aiheesta muualla
* Skizoon viralliset Internet-sivut  
*
Line Korsgaard Andersen

**Line Korsgaard Andersen** on tanskalainen animaattori, joka sai Annie-ehdokkuuden elokuvasta *[[Virran viemää]]* vuonna 2007. Hän on usein työskennellyt DreamWorksin tuottamissa animaatioelokuvissa, joista ensimmäinen oli *[[Joosef – unten kuningas]]*.

## Filmografia
* *[[Joosef – unten kuningas]]* (2000)
* *[[Osmosis Jones]]* (2001)
* *[[Adam Sandlerin joulutarina]]* (2002)
* *[[Sinbad – Seitsemän meren sankari]]* (2003)
* *[[Hain tarina]]* (2004)
* *[[Virran viemää]]* (2006)
* *[[Mehiläisen elokuva]]* (2007)
* *[[Möröt vastaan muukalaiset]]* (2009)

## Aiheesta muualla
* 
* Movies.nytimes.com
* Hollywood.com
Jovnna-Ánde Vest

**Jovnna-Ánde Vest** (s. 14. kesäkuuta 1948 Utsjoki) on saamelainen pohjoissaameksi kirjoittava kirjailija ja kääntäjä. Hänen suomenkielisissä kirjoissaan käytetään tekijästä hänen suomalaista nimeään Jouni A. Vest. Hän on asunut vuodesta 1982 lähtien Pariisissa.

## Teokset
* 
* *Kapteainna ruvsu* (1991)
* *Eallinbihtát* (1992)
* *Árbbolaččat 1* (1996) (Perilliset 1)
* *Árbbolaččat 2* (2002) (Perilliset 2)
* *Árbbolaččat 3* (2005) (Perilliset 3, )
* *Astrid ja Anton* (2015)
* *Lampi* (2020) 
* *Kuihtuneet keltaiset kuolpunat* (2021) 
* *Victor Vladimirovitschin viimeinen taistelu* (2021) 
* *Jako ja Jenny* (2022)
### Käännökset
* Vabaek Maliaraq: *Katrine muitalus* (1988)
* Juhani Pallasmaa: *Architecture du silence* (1994)
* Rosa Liksom: *Ovtta ija bissehat* (2011)

## Lähteet

## Aiheesta muualla
* Lapin kirjailijat (Internet Archive)
Valeria Bruni Tedeschi

**Valeria Bruni Tedeschi** (s. 16. marraskuuta 1964 Torino, Italia) on italialais-ranskalainen näyttelijä. Hän on esiintynyt muun muassa episodielokuvissa *Ten Minutes Older* (2002, episodi ”The Cello”) ja *Ticket* (2005) sekä pitkissä elokuvissa *Ah! Si j'étais riche* (2002), *[[Rakkaus - Meno & paluu]]* (2004), *[[Aika lähteä]]* (2005), *[[A Good Year – Mainio vuosi]]* (2006), *[[Asphalte]]* (2015) ja *[[Aurinko sisälläni]]* (2017).

Bruni Tedeschi on myös käsikirjoittanut ja ohjannut elokuvia kuten *[[Näyttelijättäret]]* (2007,  Un certain regard -palkinto Cannesissa) ja *[[Linna Italiassa]]* (2013).

Hänen nuorempi sisarensa on laulaja ja malli Carla Bruni.

## Lähteet

## Aiheesta muualla
* 
* http://www.festival-cannes.com/en/archives/artist/id/4435554.html
Ķegums

**Ķegums** () on kaupunki ja kunta Latvian keskiosissa Väinäjoen alajuoksulla. Paikkakunnalla on vesivoimala, jonka yli johtaa tie joen etelärannalta kaupunkiin joen pohjoisrannalle. Paikkakunta tunnetaan myös motocross-radastaan.

Vuoden 2012 alun asukasluvuksi arvioitiin 2&nbsp;433, koko kunnassa asukkaita oli 6&nbsp;194.

Kaupungin pinta-ala on 6,8 km², josta 2,56 km² on vettä.

Kaupungin halki kulkee A6 valtatie (osa eurooppatietä ) ja sen vieressä Riiasta itään johtava rautatie. Ķegums sai kaupunginoikeudet 1993. Kaupungin pormestari on Roberts Ozols.

## Lähteet
Elektra-kompleksi

**Elektrakompleksi** on psykoanalyysin mukaan tyttären torjuttu seksuaalinen kiintymys isäänsä, oidipuskompleksin rinnakkaisilmiö. Molempiin komplekseihin liittyy ambivalentteja rakkauden ja vihan tunteita vastakkaista sukupuolta edustavaa vanhempaa kohtaan, mutta tytöllä tunteet kohdistuvat isän ja hänen peniksensä kautta alkuperäiseen rakkauden kohteeseen eli äitiin. Käsitteen kehitti alun perin Sigmund Freud, mutta nykyisen nimen kompleksille antoi hänen aikalaisensa Carl Jung. Nimi tulee kreikkalaisen mytologian Elektrasta, Klytaimnestran ja Agamemnonin tyttärestä.

## Lähteet
Ted Williams

**Theodore Samuel ”Ted” Williams** (30. elokuuta 1918 San Diego, Kalifornia – 5. heinäkuuta 2002 Inverness, Florida) oli yhdysvaltalainen baseballpelaaja. Hänellä oli äitinsä puolelta meksikolainen sukutausta. Williams pelasi Boston Red Soxissa vuosina 1939–1942, 1946–1952 sekä 1953–1960 ja valmensi myöhemmin Washington Senatorsia (1969–1971) ja Texas Rangersia (1972).

Williams valittiin MLB:n arvokkaimmaksi pelaajaksi vuosina 1946 ja 1949. Hän palveli Yhdysvaltain merijalkaväen lentäjänä toisessa maailmansodassa ja Korean sodassa. 

Williams pelasi viimeisen Major League Baseball -ottelunsa 28. syyskuuta 1960. Hänet kelpuutettiin Baseball Hall of Fameen vuonna 1966. Hän kuoli sydänpysähdykseen 83-vuotiaana ja sai säilytyksen kryoniikan avulla. Hänellä oli Presidential Medal of Freedom.

## Lähteet
Marty Marion

**Martin Whiteford "Marty" Marion** (1. joulukuuta 1917 – 15. maaliskuuta 2011) oli yhdysvaltalainen baseballpelaaja (shortti) ja -valmentaja. 

Marion syntyi Etelä-Carolinassa. Hän pelasi St. Louis Cardinalsissa vuosina 1940–1950 ja vielä vuosina 1952–1953 St. Louis Brownsissa. Hänet valittiin MLB:n "Most Valuable Playeriksi" vuonna 1944. 

Marion valmensi St. Louis Cardinalsia (1951), St. Louis Brownsia (1952–1953) ja Chicago White Soxia (1954–1956). Myös hänen vanhempi veljensä, Red Marion, oli baseballpelaaja ja -valmentaja. 

Hän kuoli 15. maaliskuuta 2011 93-vuotiaana.

## Lähteet
Oise (joki)

**Oise** on Belgiassa ja Ranskassa virtaava 302 kilometriä pitkä Seinen sivujoki. Se alkaa Chimaysta, Belgiasta ja laskee Seineen Conflans-Sainte-Honorinessa Pariisin metropolialueella.
Joki on antanut nimensä kahdelle departementille: Oiselle ja Val-d'Oiselle sekä monille kaupungeille, esimerkiksi Auvers-sur-Oiselle, Pontoiselle, Beaumont-sur-Oiselle ja Méry-sur-Oiselle. Oisen suurin sivujoki on Aisne.


Kuva:Bateaux sur l'Oise by Daubigny Louvre RF1369 n1.jpg|Laivat Oisella, Charles-François Daubigny, 1865.
Kuva:Rives de l'Oise à L'Isle-Adam.JPG|Oisen rannat l'Isle-Adamissa


## Lähteet
Fernando Romay

**Fernando Romay Pereiro** (s. 23. syyskuuta 1959 Galicia) on espanjalainen entinen koripalloilija. Hän kuului hopeaa voittaneeseen maajoukkueeseen Los Angelesin olympialaisissa 1984. Hän oli mukana joukkueessa myös Moskovassa 1980.

Romay kuului Espanjan maajoukkueeseen myös kolmissa MM-kisoissa (1982, 1986, 1990). Hänen joukkueensa ylsi parhaimmillaan neljänneksi Kolumbiassa 1982.
Phil Cavarretta

**Philip Joseph ”Phil” Cavarretta** (19. heinäkuuta 1916 – 18. joulukuuta 2010) oli yhdysvaltalainen baseballpelaaja. Hän pelasi Major League Baseball -tasolla Chicago Cubsissa (1934–1953) ja Chicago White Soxissa (1954–1955).

Cavarretta valittiin vuonna 1945 National Leaguen ”Most Valuable Playeriksi”. Hän toimi Chicago Cubsin joukkueen johtajana vuosina 1951–1953.  Hän oli nelinkertainen All-Star-pelaaja.

## Lähteet
FC Sport

**FC Sport -juniorit** on vaasalainen jalkapalloseura, jolla on vilkasta junioritoimintaa tyttöjen joukkueissa. Seura perustettiin marraskuussa 2013 sen jälkeen kun sen edeltäjä FC Sport-39 luopui toiminnasta taloudellisista ja toiminnallisista syistä. FC Sport-39 pelasi parhaimmillaan naisten liigassa.

## Historiaa

FC Sport juniorit perustettiin marraskuussa 2013. Sen edeltäjä FC Sport -39 eriytyi omaksi jalkapalloseurakseen IF Sportista vuonna 1979. Seura oli alun perin perustettu vuonna 1939 Vaasan Vetokannaksen kaupunginosassa, ja sen lajivalikoimaan kuuluivat jalkapallon lisäksi jääpallo, hiihto, voimistelu ja myöhemmin 1960-luvulta lähtien jääkiekko. Jääkiekossa Vaasan Sport pelaa nykyään Suomen korkeimmalla sarjatasolla liigassa.

Jalkapallossa Sport pelasi miehissä kuusi kautta (1949, 1970–1972, 1975–1976) Suomen toiseksi korkeimmalla tasolla ja kolme kautta (1973–1974, 1977) kolmanneksi korkeimmalla. Joukkue ylsi myös Suomen cupin loppuotteluun vuonna 1971, mutta hävisi Mikkelin Palloilijoille maalein 4–1 Olympiastadionilla 2&nbsp;645 katsojan edessä. Sportin ainokaisen ottelussa teki Sigvard Näsman. FC Sport pelaa nykyään miesten kutosessa.

FC Sport -39:n puheenjohtajina ovat 2000-luvulla toimineet Peter Björndahl -2001, Erkki Vuori 2002-2006, Lasse Luukkanen 2007-2009, Kari Saarnisto 2010-2011 ja Ville Vahtera 2012-2013. FC Sport -junioreiden ensimmäinen puheenjohtaja oli Jarmo Kovanen, joka nykyisin on kunniapuheenjohtaja. Kovasen jälkeen puheenjohtajaksi valittiin Jussi Rajala.

FC Sport pelasi Naisten Liigassa (entinen Naisten SM-sarja) kausina 2002–2003, 2005–2008 ja 2010 ja sijoittui parhaimmillaan vuonna 2007 seitsemänneksi. Suomen Cupissa FC Sport oli parhaimmillaan välierissä vuonna 2007. Joukkueen valmentajina liigavuosina toimivat Peter Björndahl (vuoteen 2007 saakka), Rauno Vahtera (2008) ja Marjo Ikola (2010). Muita valmentajia 2000-luvulla Ykkösessä olivat Jouni Väkeväinen 2009, Chris Huckstepp 2011 ja Jorko Fors 2012.(

## Lähteet
Jean-Luc Ruty

**Jean-Luc Ruty** (s. 5. heinäkuuta 1959) on ranskalainen jalkapallovalmentaja ja entinen toppari. Hän toimii tunisialaisen Club Africainin teknisenä johtajana.

## Ura pelaajana

Ruty aloitti uransa FC Sochaux'n joukkueessa 1978. Hän edusti joukkuetta 18 kauden ajan pelaten 246 ottelua pääsarjatasolla ennen siirtymistään Toulouseen 1986. Hän pelasi *le Tefissä* kuusi kautta ja pelasi 145 ottelua pääsarjassa ennen uransa lopettamista 1992.

## Ura valmentajana

Peliuransa jälkeen Ruty aloitti työskentelyn Toulousen teknisenä johtajana joukkueen harjoittelukeskuksessa. Joulukuussa 1993 hänestä tuli Toulousen päävalmentaja. Rolland Courbis'n tultua seuran luotsiksi kauden 1993–1994 jälkeen Ruty jatkoi työtään teknisenä johtajana.

1999 hän jätti Toulousen ja siirtyi FC Sochaux'n tekniseksi johtajaksi. Joulukuussa 2007 Ruty nousi seuran päävalmentajaksi erotetun Frédéric Hantzin tilalle. Rutyn pesti päättyi tammikuun 2008 alussa, kun Francis Gillot palkattiin Sochaux'n päävalmentajaksi. Ruty palasi takaisin seuran valmennuskeskuksen tekniseksi johtajaksi.

Heinäkuussa 2014 Rutysta tuli tunisialaisseura Club Africainin tekninen johtaja. 

## Lähteet
Stan Musial

**Stanley Frank ”Stan” Musial** (21. marraskuuta 1920 Donora, Pennsylvania – 19. tammikuuta 2013 Ladue, Missouri) oli yhdysvaltalainen baseballpelaaja, joka pelasi St. Louis Cardinalsissa vuosina 1941–1963.

Musial syntyi puolalaiselle isälle ja tšekkiläistaustaiselle äidille. Hän pelasi uransa aikana 24:ssä Major League Baseballin All-Star-pelissä ja sai vuonna 1969 paikan Baseball Hall of Famessa. 

Musial kelpuutettiin vuonna 1989 myös St. Louis Walk of Fameen. Vuonna 2011 Yhdysvaltain presidentti Barack Obama palkitsi Musialin Prsidential Medal of Freedom -kunniamerkillä.

## Lähteet

## Aiheesta muualla
Red Schoendienst

**Albert Fred ”Red” Schoendienst** (2. helmikuuta 1923 – 6. kesäkuuta 2018) oli yhdysvaltalainen baseballpelaaja ja -valmentaja. 

Schoendienst pelasi ensimmäisen MLB-ottelunsa 17. huhtikuuta 1945 ja viimeisensä 7. heinäkuuta 1963. Hän pelasi pisimpään St. Louis Cardinalsissa (1945–1956, 1961–1963), mutta ehti välillä vaikuttaa New York Giantsissa (1956–1957) ja Milwaukee Bravesissa (1957–1960).

Päätettyään peliuransa vuonna 1963 Schoendienst toimi pitkään St. Louis Cardinalsin johdossa.

Schoendienst oli All-Star-pelaajana vuosina 1946, 1948–1955 ja 1957. Hänet kelpuutettiin vuonna 1989 Baseball Hall of Fameen ja St. Louis Walk of Fameen. 

## Lähteet
Asa S. Bushnell

**Asa Smith Bushnell** (16. syyskuuta 1834 Rome, New York – 15. tammikuuta 1904) oli yhdysvaltalainen republikaanipoliitikko. Hän oli William McKinleyn seuraaja Ohion kuvernöörinä vuosina 1896–1900.

Politiikan ulkopuolella Bushnell toimi liikemiehenä, jolla oli sijoituksia useilla eri toimialoilla.

## Lähteet
Dominique Bijotat

**Dominique Bijotat** (s. 3. tammikuuta 1961) on ranskalainen jalkapallovalmentaja ja entinen keskikenttäpelaaja. 

## Ura pelaajana

Peliurallaan Bijotat voitti Ranskan mestaruuden ja cupin lisäksi olympiakultaa Ranskan joukkueessa 1984. Maajoukkuepelejä hänelle kertyi kahdeksan vuosina 1982–1988. 

**Meriitit pelaajana**

* Ranskan mestaruus: 1982
* Coupe de France: 1985
* Olympiakultaa: 1984

## Ura valmentajana

Peliuransa jälkeen Bijotat on toiminut päävalmentajana AC Ajacciossa sekä FC Sochaux'ssa. Lisäksi hän on työskennellyt teknisenä johtajana LB Châteauroux'n, RC Lensin ja AS Monacon organisaatiossa. Kesällä 2008 hän jätti Monacon. 

Joulukuussa 2008 Bijotat palasi valmennustehtäviin, kun Ligue 2:ssa häntäpäähän vajonnut LB Châteauroux palkkasi hänet uudeksi päävalmentajakseen.  Bijotat'n johdolla seura onnistui lopulta niukasti säilymään Ligue 2:ssa sijoittuen viidenneksitoista. Eroa putoamisviivaan jäi kuitenkin vain vaivainen piste. Kaudella 2009/10 Châteauroux'n tulokset olivat kuitenkin edelleen mollivoittoisia ja lopulta Bijotat sai potkut joulukuussa 2009. 

Kesäkuussa 2010 Bijotat palasi valmennustehtäviin Ligue 2:ssa pelaavan FC Metzin päävalmentajana.  Bijotat ei onnistunut nostamaan Metziä takaisin pääsarjaan. Kausi 2011/12 oli täydellinen pannukakku ja seura putosi lopulta Nationaliin. Kauden jälkeen hän sai potkut tehtävästään. 

Elokuussa 2015 Bijotat teki kesään 2016 ulottuvan sopimuksen algerialaisen JS Kabylien kanssa. Huonojen tulosten vuoksi Bijotat sai potkut seurasta maaliskuussa 2016.

## Lähteet
### Viitteet
Juho Koskimies

**Juho Rudolf Koskimies** (vuoteen 1906 *Forsman*; 24. syyskuuta 1859 Jurva – 8. helmikuuta 1936 Oulu) oli Oulun hiippakunnan piispa ja kirkkohistorioitsija.

## Henkilöhistoria
Koskimies vihittiin papiksi vuonna 1884. Vuonna 1890 hän valmistui filosofian kandidaatiksi, 1896 teologian kandidaatiksi, 1899 teologian lisensiaatiksi ja tohtoriksi vuonna 1899. Koskimiehen väitöskirja oli nimeltään *Suomen kirkollisten olojen uudistus Ison Vihan jälkeen*.

Ennen valintaansa Oulun piispaksi Koskimies toimi Lapuan kappalaisena ja Turun tuomiokapitulin asessorina. 

### Oulun piispa 1900–1923
Koskimies nimitettiin vuonna 1900 Oulun piispaksi ohi vaaleissa eniten ääniä saaneen Johannes Schwartzbergin, joka sivuutettiin tehtävästä vallanpitäjien näkökulmasta harkitsemattomana pidetyn lehtikirjoituksen vuoksi. Kenraalikurvernööri Nikolai Bobrikovin suosituksesta Oulun piispaksi nostettiin myöntyväisyysmiehenä tunnettu Koskimies (tuolloin Forsman). Piispana Koskimies osallistui valtiopäiville pappissäädyssä 1904 ja 1905.

## Yksityiselämä
Juho Koskimiehen veli oli kielen- ja kirjallisuudentutkija ja koulumies A. V. Koskimies. Koskimies avioitui lapsuudenystävänsä sopraano Lydia Laguksen kanssa vuonna 1886.

## Julkaisuja

* Suomen kirkollisten olojen uudistus Ison Vihan jälkeen (1899)
* Kaarle Fredrik Mennander ja hänen aikansa (1900)
* Lapuan pitäjän historia (1908)
* Päivämuistoja 1–2 (1914–15)
* Amerikan matkalta (1925)

## Lähteet

## Aiheesta muualla
*
Vetysulfaatti

**Vetysulfaatti** voi tarkoittaa HSO4&ndash;-ionia tai kyseisen ionin sisältämää suolaa. Vetysulfaatti-ioni on rikkihapon ensimmäinen konjugaattiemäs ja samalla myös sulfaatti-ionin konjugaattihappo. Se pystyy sekä vastaanottamaan että luovuttamaan protonin, joten se on amfolyytti.

## Reaktiot
Vetysulfaattia syntyy rikkihapon protolyysissa, kun rikkihappo on luovuttanut ensimmäisen protoninsa (vetyioninsa):

: H2SO4 + H2O → H3O+ + HSO4

Rikkohapon toisen deprotonoinnin tulos eli sulfaatti syntyy jatkoreaktiossa:
: HSO4 + H2O → H3O+ + SO42.

Vetysulfaatti-ioni syntyy myös itsestään rikkihapon autoprotolyysissä (missä happovakio on *K*a (25&nbsp;°C) = [H3SO4+][HSO4−] = 2,7 · 104)

: 2 H2SO4  H3SO4+ + HSO4−

Vetysulfaatti-ioni ei voi syntyä rikkihapokkeesta, vaan rikkihapoketta vastaava ensimmäinen konjugaattiemäs on vetysulfiitti (HSO3−).